યોગેશ, તારી સમસ્યા ખરેખર સમસ્યા જ છે. તારા માટે કોને પસંદ કરવી એ સવાલ છે. તુ કોઈ એકને પસંદ કરીશ એટલે બીજીનું દિલ તૂટશે અને તને પોતાને જ દુઃખ થશે. પરંતુ નિર્ણય તો કરવો જ પડશે. જો કે, એ નિર્ણય હાલ કરવાનો સમય નથી છતાં પરિસ્થિતિ એવી સર્જાઈ છે. તારી સ્કૂલ સમયની ફ્રેન્ડ સપનાને લવર તો ના જ કહી શકાય છતાં એ તારી એવી ફ્રેન્ડ છે કે લવર કરતાય વધુ છે. તમારી ફ્રેન્ડશિપ એવી હતી કે નિર્દોષતાથી પણ સાથે સૂઈ જતા હતા. તારો સપના સાથેના સંબંધ ફ્રેન્ડશિપનો હોવા છતાં આટલો જ નિર્દોષ અને પવિત્ર રહ્યો છે. એ તને જ પરણવા માંગે છે. તને લવ કરતી હોવાનું તો એણે તને અલકા સાથે જોયો ત્યારથી જ પ્રતીત કરાવી દીધું હતું. એણે ત્યાર પછી તારી સાથે બોલવાનું અને જોવાનું પણ બંધ કરી દીધું હતું. એ પરથી તારે સમજી જવું જોઈતું હતું. હકીકતમાં તારા પર એનો જ પ્રથમ હક ગણાય, પરંતુ લવ આખરે લવ હોય છે. તને તેના પ્રત્યે ફ્રેન્ડશિપ જ છે. એમ ના હોત તો તે અલકા સાથે રિલેશનશિપ બાંધી ના હોત એણે તને પ્રપોઝ પણ કર્યું અને એનો ઈન્કાર નથી કર્યો. જો એમ જ હોય અને તું એને લવ કરતો હોય તો તારે સપનાને તે અંગે સ્પષ્ટતા કરી દેવી જરૂરી છે. તું એને સમજાવ કે તમારા બંને વચ્ચે તો માત્ર ફ્રેન્ડશિપ જ છે. એને જો તારા તરફ લવ હતો તો એન્ગેજમેન્ટ થયું ત્યાં સુધી કેમ ચૂપ રહી? એટલું જ નહીં એણે તને અલકા સાથે જોયો ત્યારે કેમ ના કહ્યું? આમ જોઈએ તો સપનાના પક્ષેથી જ ભૂલ થઈ છે. આ વાત તારે એને ખૂબ પ્રેમથી સમજાવવી પડશે. તું એને કહેજે કે એણે કયારેય લવ કન્ફેસ ન કર્યો હોવાથી એ અલકા તરફ આકર્ષાયો અને લવ થઈ ગયો. હવે તેને ધોખો આપવો યોગ્ય ગણાય? એની પાસે જ જવાબ માંગજે એ સમજી જશે. આ બાબત કલીયર થવા ૫હેલાં તારે અલકા સાથે તમારા લવ અંગે સ્પષ્ટતા કરવી જરૂરી રહેશે. એ માત્ર કોલેજ દરમિયાન જ લવ કરવા ખાતર જ લવ નથી કરતી ને! આજકાલ આવું જ ચાલે છે. કોઈ ખરેખર લવ કરતું હોતું નથી. બધો ટાઈમપાસ હોય છે. એટલે એ ખરેખર જ સિરિયસ છે કે નહીં એ જાણી લેજે જો એ તને ખરેખર લવ કરતી હોય અને તારી સાથે મેરેજ કરવા માંગતી હોય તો તારે એને સ્ટડી પૂરો થાય અને તું સર્વિસ કે ધંધામાં જોડાય ત્યાં સુધી રાહ જોવા સમજાવજે. જો એ એમ કહે કે મેરેજ તો ફેમિલી કહે તે મુજબ કરવાની છે તો પછી તારે ફેર વિચારણા કરવી જોઈએ. તારે સપના વિશે વિચારવું પડશે. આખરે એ તારી સ્કૂલ સમયની એટલે કે બચપણની ફ્રેન્ડ છે. એણે ભલે મોડે મોડે પણ એના તારા પ્રત્યેનો લવ દર્શાવ્યો જ છે. જો કે, એના કેસમાં તારે એને હિંમત બંધાવવી પડશે. કારણ કે એન્ગેજમેન્ટ પછી મેરેજ પણ થોડા સમયમાં જ થતા હોય છે. એટલે તારા સામે મોટો પડકાર ઊભો થશે. તું હજી સ્ટડી કરે છે. એટલે તારે તું પોતાની રીતે સેટલ થાય તે પહેલાં જ સપના સાથે મેરેજની તૈયારી કરવી પડશે સપનાએ તો ખૂબ જ બોલ્ડ બનવું પડશે. એણે તેના ફેમિલીને તે તને લવ કરતી હોવાનું બોલાવી જણાવવું પડશે. એટલે સમસ્યા સર્જાવાની જ. એ કહેશે એવું જ એનું ફેમિલી વિફરશે. સપનાએ ખૂબ સંભાળવું પડશે. એણે ફેમિલીને સમજાવ્યા વિના છૂટકો જ નહીં રહે. હા… એ તે તારી સાથે ભાગીને મેરેજ કરી શકે છે એવી ચેતવણી આપીને આગળ વધી શકે. એનું એ પગલું એના અને એના મંગેતરના પરિવાર માટે બદનામી આપનારું બની શકે. એટલે તેઓએ એના મંગેતરના ફેમિલીને આ બાબત સમજાવવા જવું પડશે. જે તેમને ખટકશે છતાં આ જ ઉપાય છે.